Nyeste Skilderie af Kiøbenhavn, 1829-07-14
Blandt de nyere Tiders opfinderiske Foretagender hører Frugt-Udstillinger. I Dresden er et Selskab kaldet Flora. Det aabnede d. 21 Oct. f. A. en Frugt-Udstilling, maaskee den første i sit Slags. Jo mere Aarstiden allerede var fremrykket, og jo ugunstigere Veiret forrige Aar i det Hele havde været for Frugters Modenhed, desto vanskeligere og mere vovet syntes Forsøget, men ogsaa heri blev det aabenbart, hvorledes en venskabelig Forening af Kræfter, og en ligeartet Retning af en redelig Villie formaaer, ogsaa under mødende Vanskeligheder, at fremme et vel overlagt Værk, og saaledes udkom et godt Resultat, og talrige Tilskuere, gave tydeligt Beviis paa, at Selskabets velmeente Hensigt: at udbrede Aand for fædrenelandsk Kultur, og for videnskabelig Opmærksomhed for saadanne Gjenstande, paaskjønnedes. Ved Udstillingen saaes ved Siden af de ypperligste Vinsorter ogsaa Frugter af den saa længe i Blomstring beundrede Camellie, ved Siden af sjeldne Ananasarter var en Række af forskjellige Græskar, som ved deres tildeels bizarre Former, ved skjøn Tegning og Farve, ved gradviis voxende Størrelse og Vægt fængslede Tilskuernes Øine, og iblandt dem sporedes de skjønneste Grundformer for orientalske Vaser, og Mønstere for japansk Malerie; – ved Siden af kæmpeagtige indtil 1 Pund 11 Lod svære Kartofler, saae man den tropiske Himmels Yamsrod. Her faaes forskjellige og mange Slags af de varmere Climaters Væxter. - En skjøn Samling af Voxfrugter, tilhørende den pomologiske Anstalt, erstattede i tro Afbildninger, hvad Naturen dette Aar ellers havde nægtet at faae frembragt. Udstillingen var fra Begyndelsen af kun bestemt til tre Dage, men formedelst den Yndest og Deltagelse, Publicum viste, varede den i otte Dage. De fleste af det kongelige Huses Medlemmer toge den i Øiesyn, og en stor Deel af det Dresdenske Publicum, samt talrige Fremmede erholdt af Hr. Hilscher i hans Boglade Adgangskaart. Hr. Hofgartner Miet havde paataget sig den Møje at modtage de mange til Samlingen fremkommende Gjenstande, forfatte en Fortegnelse derover, og efter Udstillingens Ophør at lade enhver Eier igjen faae sit tilbage. J et med Dresdener Abendz. følgende Blad: "Mittheilungen aus dem Gebiete der Flora und Pomonal Nr. 1 for dette Aar, er nærmere Underretning herom, ligesom og om bemeldte Selskab: "Flora, der den 21 Oct 1828 havde en Generalforsamling ved Indvielsen af det Lokale, Kongen havde bevilget Selskabet i Palaiet ved den store Have i Dresden. J Forbindelse med den forestaaende Beretning optage vi, hvad der læses om en ny skjøn Indretning, som i Berlin vil blive iværksat. En Kunst gartner Hr. Faust, som ved sin Foretagelses Aand og ved sine under Navn af Vinterhave til offentlig Benyttelse bestemte Drivhuse allerede forhen var Berlinerne fordeelagtigen bekjendt, vil stifte et nyt Blomstermarked, efter de i nogle andre store Hovedstæder, saasom i Wien og Paris givne Exempler. Efter en i det kongl. preussiske lithographiske Jnstitut udkommen Plan for det ny Blomstermarked, vil i Midten af forskjellige dertil indrettede Afdelinger, hvor Sælgere kunne opstille de res Blomster, blive anbragt et smagfuldt indrettet Blomstertelt, som fra Tid til Tid skal prydes med sjeldne udenlandske Blomsterværter fra den botaniske Have. Ved dette nye Blomstermarked bliver den skjønneste Deel af Berlin givet en ny Prydelse og derved skabes en ny Promenade. (Preuss. St.